Den Vest-Sjællandske Avis, 1830-04-17
Man siger, at den Tydske Forbundsdag har tilstaaet Hertugen af Brunsvig en Frist af 6 Uger til at efterkomme dens Resolution, og naar dette ikke skeer inden den Tid, saa skulle 6000 Mand kongelige Sachsiske Tropper tage Hertugdømmet eller rettere Hertugens Domainer i Besiddelse. Ogsaa fra Dresden tales om Udrustningen af denne Executionsarmee. - Hs. Majestæt den Russiske Keiser er den 26de Marts kommen tilbage til Petersborg fra sin Reise, og blev modtaget med en stor Folkejubel. Han har tilstaaet den i Persien myrdede Russiske Gesandt Statsraad Griboiedovs Moder og Enke hver en Pension af 6000 Rubler, og tillige skiænket hver af dem 30,000 Rubler i Bancosedler. - Feldtmarskal Greve Diebitsch Sabalkanskes Gemalinde er død. – Jfølge de sidste officielle Beretninger fra Ministeriet for det Jndenlandske, leve fornærværende Tid i Rusland, 442,440 Jøder, som svare Afgivter, Børn og Fruentimmer ere ikke beregnede i dette Antal. – Den 18de Marts tog Halil Pascha og Nedschib Effendi med deres Følge Biergcadetternes Corps i Øiesyn; man forærede dem Russiske Sabler og anstillede chemiske Experimenter for dem i Laboratoriet, og de viiste sig meget tilfredse. - Man troer at Greve Orlov skal forblive saalænge i Constantinopel indtil Gesandtskabet kommer tilbage dertil. Sultanen har nu samtykket i at de catholske Armenier maae erholde en Biskop og have deres kirkelige Jndretninger for dem selv, saa at alle Stridigheder imellem dem og de schismatiske Armenier efterhaanden ville bortfalde. Storvezieren Redschid Pascha bliver udnævnet til Gouverneur over Rumelien og Jussuf Pascha af Varna bliver igien taget til Naade af Sultanen. – En fransk Coureer skal have overbragt Slutningsakten angaaende Grækenland og Underhandlingerne ere i fuld Gang. Man troer at Prins Leopolds Udvælgelse vil ikke være ukiarkommen for Porten, da den dog har meest Tillid til England. Om denne Fyrstes Formæling med en Prinsesse af Orleans tales endnu bestandig; man siger, at han vil begive sig til Ancona, hvor et Engelsk, Fransk og Russisk Orlogskib og den Græske Fregat Hellas skulle afhente ham. De Franske Krigsbrigger Surprise og Volage have overbragt, den første 250,000 og den sidste 350,000 Franker til Grækenland. Den Russiske Flaade, som var paa Veien til at seile hiem fra Malta, har maattet vende tilbage dertil, fordi dens Chef, Admiral Ricord, har faaet Ordre til at afløse Admiral Heiden, hvorimod denne skal føre Flaaden tilbage til Østersøen, den bestaaer af 13 Krigskibe. – Saasnart den Russiske Flaade har forladt Archipelet saa skal den Engelske Flaade ligeledes for den største Deel forlade det. Englænderne tilstaae at den Russiske Marine, har overordentligt uddannet sig. - Det Rygte er i Omløb at Paschaen af Ægypten vil paa samme Tid angribe Tripolis som de Franske ville angribe Algier. Om de Franske Udrustninger tales nok, men tillige ogsaa om Underhandlinger, saa at der bliver maaskee ikke noget af hele Expeditionen; det Skrift som Hr. Laborde har udgivet i den Anledning giør et ubehageligt Jndtryk i Frankerige, da det hedder deri, at den Franske Regiering skal have givet den Engelske det Løfte, at Armeen skal rømme Algier en Maaned efterat den er bleven erobret. – Fra Spanien klages bittert over de sørgelige Følger af den strenge Vinter; de fleste Viinstokke ere forfrosne, Frugttræerne have lidt overmaade meget og Qvæget kan ikke rette sig; stændigheder ere ikke gunstige for at foretage en Jnddrivelsen af Skatterne er under saadanne Omstændigheder tildeels en Umuelighed. Disse Omne Expedition imod Mexico. - Paven skal have erklæret, at han hellere vil annullere alle Kirkens Kanones end erkiende Don Miguel, dersom ikke Keiseren af Brasilien først frasiger sig Portugals Krone med Hensyn til sin Datter. Et Fransk Blad siger, at Keiseren af Brasilien skal have sagt til den Engelske Gesandt Ponsonby. Jeg veed ikke hvorfor Lord Vellington er min og min Datters personlige Fiende; jeg troer han er endnu bestandig opbragt over at min Fader ikke vilde udnævne ham til Prins af Oporto, som han ønskede. – Det nye Manifest, som er udkommen fra Regentskabet paa Terceira skal være meget godt skrevet; det gaaer ud paa at demonstrere Dom Pedros og hans Datters Rettigheder til den Portugisiske Throne, Don Miguels Usurpation, og det lovmæssige og scandaløse i de Cortes af Lamegos Forsamling; og dog skal Keiseren, for ikke at give Anledning til videre Stridigheder, ikke have villet modtage det raserede Portugisiske Orlogskib Orestes, som var bestemt til Mosambiqve, og som Capitainen vilde overlevere ham i Rio Janeiro. Han lod Capitainen afsætte og befalte at Skibet skulde vende tilbage til Lissabon, hvor det er ankommet.